হলিডে (১৯৩৮-এর চলচ্চিত্র)
হলিডে (ইংরেজি: Holiday, অনুবাদ 'ছুটির দিন') হল জর্জ কিউকার পরিচালিত ১৯৩৮ সালের মার্কিন প্রণয়ধর্মী হাস্যরসাত্মক চলচ্চিত্র। এটি ১৯৩০ সালের একই নামের চলচ্চিত্রের পুনর্নির্মাণ। ফিলিপ ব্যারির একই নামের নাটক অবলম্বনে ছবিটির চিত্রনাট্য লিখেছেন ডোনাল্ড ওগডেন স্টুয়ার্ট ও সিডনি বুচম্যান। এতে শ্রেষ্ঠাংশে অভিনয় করেছেন ক্যাথরিন হেপবার্ন ও ক্যারি গ্র্যান্ট এবং পার্শ্ব চরিত্রে অভিনয় করেছেন ডরিস নোলান, লু অয়ার্স ও এডওয়ার্ড এভারেট হর্টন। হর্টন আগের সংস্করণের তার একই চরিত্রে অভিনয় করেন। চলচ্চিত্রটি একটি বিভাগে একাডেমি পুরস্কারের মনোনয়ন লাভ করে।